1995R1429 — MT — 25.05.2007 — 006.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:







(*) Dan l-att qatt ma ġie ppubblikat bil-Malti.









▼B

IR-REGOLAMENT TAL-KUMMISSJONI (KEE) Nru 1429/95

tat-23 ta’ Ġunju 1995

dwar ir-regoli ta’ implimentazzjoni għal rifużjonijiet fuq l-esportazzjoni ta’ prodotti proċessati mill-frott u l-ħaxix ta’ l-ikel barra dawk mogħtija għal zokkor miżjud







IK-KUMMISSJON TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 426/86 ta’ l-24 ta’ Frar 1986 dwar l-organizzazzjoni komuni tas-suq fil-prodotti pproċessati mill-frott u l-ħaxix ( 1 ), kif l-aħħar emendat bir-Regolament (KE) Nru 1032/95 ( 2 ), u, b’mod partikolari l-Artikoli 13(8), 14(5) u 14a(7) tiegħu, Wara li kkunsidrat ir-Regolament tal-Kunsill (KE) Nru 3290/94 tat-22 ta’ Diċembru 1994 dwar l-aġġustamenti u l-arranġamenti trasitorji meħtieġa fis-settur agrikolu sabiex jiġu implimentati l-ftehim konklużi matul l-Uruguay Round tan-negozjati kummerċjali multilaterali ( 3 ), u b’mod partikolari l-Artikolu 3 tiegħu, Billi l-Artikolu 13(4) tar-Regolament (KEE) Nru 426/86 jimponi l-ħtieġa ta’ liċenza ta’ esportazzjoni għall-għoti ta’ rifużjonijiet; Billi r-Regolament tal-Kummissjoni (KEE) Nru 3719/88 ( 4 ), kif l-aħħar emendat bir-Regolament (KE) Nru 1199/95 ( 5 ), jistabbilixxi regoli dettaljati għall-applikazzjoni tas-sistema ta’ liċenzi ta’ importazzjoni u ta’ esportazzjoni u ta’ ċertifikati ta’ ffissar bil-quddiem għall-prodotti agrikoli; Billi r-Regolament tal-Kummissjoni (KEE) Nru 3846/87 ( 6 ), kif l-aħħar emendat bir-Regolament (KE) Nru 836/95 ( 7 ), jistabbilixxi nomenklatura tal-prodotti agrikolu għal rifużjonijiet fuq l-esportazzjoni; Billi r-Regolament tal-Kummissjoni (KEE) Nru 3665/87 ( 8 ), kif l-aħħar emendat bir-Regolament (KE) Nru 331/95 ( 9 ), jistabbilixxi regoli komuni dettaljati għall-applikazzjoni tas-sistema ta’ rifużjonijiet fuq l-esportazzjoni ta’ prodotti agrikoli; billi dawn ir-regoli dettaljati għandhom jiġu supplimentati b’regoli speċifiċi li għandhom x’jaqsmu ma’ prodotti pproċessati mill-frott u l-ħaxix; Billi, skond l-Artikolu 13(1) tar-Regolament (KEE) Nru 426/86, ir-rifużjonijiet għandhom jiġu stabbiliti billi jiġi meħud kont mistħoqq tal-limiti li jirriżultaw minn ftehim konklużi skond l-Artikolu 228 tat-Trattat; Billi l-Kummissjoni għandha tiffissa ir-rati tar-rifużjonijiet u l-kwantitajiet massimi eliġibbli għal rifużjonijiet; billi dawn l-ammonti u l-kwantitajiet għandhom jiġu fissati għal kull perijodu ta’ allokazzjoni tal-liċenzi ta’ esportazzjoni; billi jistgħu jiġu riveduti fuq il-bażi taċ-ċirkostanzi ekonomiċi; Billi, sabiex jiġi assigurat illi l-kwantitajiet għall-esportazzjoni jistgħu jiġu amministrati bil-preċiż ħafna, il-liċenzi ta’ l-esportazzjoni għandhom jeħtieġu li r-rifużjonijiet jiġu ffissati bil-quddiem; billi għandu jitħalla żmien għal kunsiderazzjoni qabel ma jinħarġu l-liċenzji u għandhom jiġu provvduti dettalji li jikkonċernaw id-data li għandhom jiġu notifikati lill-Kummissjoni u l-forma li din in-notifika għandu jkollha; Billi l-Istati Membri għandhom jinnominaw l-awtoritajiet responsabbli sabiex joħorġu l-liċenzi; Billi l-ħruġ tal-liċenzi għandu wkoll ikun soġġett għad-depożitu ta’ garanzija u għall-preżentazzjoni ta’ dikjarazzjoni illi l-prodotti huma riżultat minn frott u ħaxix miġbura fil-Komunità; Billi, fil-limiti ta’ tolleranza, il-kwantità esportata li fir-rigward tagħha jistgħu jitħallsu rifużjonijiet ma tistax teċċedi l-kwantità li għaliha tkun saret l-applikazzjoni għall-liċenza; Billi l-Istati Membri għandhom jibgħatu regolarment lill-Kummissjoni ċerta informazzjoni dwar l-applikazzjonijiet għall-liċenzi; Billi l-Kumitat amministrattiv tal-Prodotti Proċessati mill-Frott u l-Ħaxix ma tax opinjoni fil-limitu taż-żmien stabbilit mill-President tiegħu, ADOTTAT DAN IR-REGOLAMENT:







L-Artikolu 1

1. Ir-rati ta’ rifużjonijiet imsemmija fl-Artikolu 13(3) tar-Regolament (KEE) Nru 426/86 għal prodotti li għalihom jingħataw rifużjonijiet fuq l-esportazzjoni fis-settur tal-prodotti pproċessati mill-frott u l-ħaxix għandhom jiġi stabbilit fl-istess żmien bħall-kwantitajiet li għalihom jistgħu jinħarġu liċenzji bl-ifissar bil-quddiem ta’ rifużjonijiet.

2. Ir-rati u l-kwantitajiet imsemmija fil-paragrafu 1 għandhom jiġu ffissati għal kull perijodu ta’ allokazzjoni tal-liċenzi.

3. Meta neċessarju, il-kwantitajiet imsemmija fil-paragrafu 1 jistgħu jiġu riveduti fuq il-bażi ta’ xejriet fil-produzzjoni Komunitarja u l-prospett ta’ l-esportazzjonijiet.

L-Artikolu 2

L-Istati Membri għandhom jinnominaw l-aġenzija jew l-aġenziji responsabbli mill-ħruġ tal-liċenzi ta’ esportazzjoni msemmija fl-Artikolu 13(4) tar-Regolament (KEE) Nru 426/86 u għandhom jinfurmaw lill-Kummissjoni bihom.

L-Artikolu 3

1. L-esportaturi għandhom japplikaw għall-liċenzi bl-iffissar bil-quddiem tar-rifużjoni lill-awtoritajiet kompetenti ta’ l-Istati Membri bl-iskop li tiġi konċessa rifużjonijiet bir-rata fis-seħħ fid-data tas-sotomissjoni ta’ l-applikazzjoni.

L-applikazzjonijiet għal-liċenzi għandhom ikollhom magħhom:

▼M3

— id-depositu ta’ garanzija ta’ EUR 20 kull tunnellata metrika ta’ wżin nett, sal-limitu tar-rata ta’ ħlas lura,

▼B

— dikjarazzjoni li l-prodotti li għandhom jiġu esportati huma r-riżultat minn frott jew ħaxix miġbura fil-Komunità.

2. L-applikazzjonijiet għal-liċenzi u l-liċenzi għandu jkollhom fil-kaxxa 16 il-kodiċi tal-prodott ta’ ħdax-il ċifra tal-prodott agrikolu tan-nomenklatura għal rifużjonijiet fuq l-esportazzjoni mogħtija bir-Regolament (KEE) Nru 3846/87.

▼M2

Madankollu, iktar minn kodiċi wieħed jista’ jidher fl-istess ħin fl-applikazzjonijiet għal-liċenzi u l-liċenzi sakemm il-kodiċi huma dawk tal-prodotti fl-istess kategorija u r-rata ta’ ħlas lura tkun l-istess.

▼B

L-espressjoni “Kategorija”, fis-sens tat-tieni paragrafu ta’ l-Artikolu 13a tar-Regolament (KEE) Nru 3719/88, għandha tfisser il-klassijiet ta’ prodotti li ġejjin:

— il-għeneb imnixxef li jidħol fil-kodiċi tan-NK bin-Nru 0806 20,

— iċ-ċirasa ppreservata proviżżorjament li tidħol fil-kodiċi tan-NK bin-Nru 0812 10,

— it-tadam imħejji jew ippreservat b’mod ieħor għajr bil-ħall jew l-aċidu aċetiku li jidħol fil-kodiċi tan-NK bin-Nru 2002 10,

— il-frott ippreservat biz-zokkor li jidħol fil-kodiċi tan-NK bin-Nru 2006,

— frott bil-qoxra, barra l-karawett, ippreparat, li jidħol fil-kodiċi tan-NK bin-Nru 2008 19,

— il-meraq tal-larinġ li jidħol fil-kodiċi tan-NK bin-Nri 2009 11 u 2009 19, b’kontenut ta’ zokkor ta’ 10o Brix jew iktar, imma inqas minn 22o Brix,

— il-meraq tal-larinġ li jidħol fil-kodiċi tan-NK bin-Nri 2009 11 u 2009 19, b’kontenut ta’ zokkor ta’ 22o Brix jew iktar, imma inqas minn 33o Brix,

— il-meraq tal-larinġ li jidħol fil-kodiċi tan-NK bin Nri 2009 11 u 2009 19, b’kontenut ta’ zokkor ta’ 33o Brix jew iktar, imma inqas minn 44o Brix,

— il-meraq tal-larinġ li jidħol fil-kodiċi tan-NK bil-Nri 2009 11 u 2009 19, b’kontenut ta’ zokkor ta’ 44o Brix jew iktar, imma inqas minn 55o Brix,

— il-meraq tal-larinġ li jidħol fil-kodiċi tan-NK bin-Nri 2009 11 u 2009 19, b’kontenut ta’ zokkor ta’ 55o Brix jew iktar.

▼M6

3. Il-kaxxa 22 tal-liċenzja għandu jkollha waħda minn dawn ir-referenzi elenkati fl-Anness.

▼M1

4. Għal kull jum li fih isiru l-applikazzjonijiet, operatur ma jistax jibgħat applikazzjonijiet għall-liċenzi dwar prodott għal kwantità li teċċedi dik stipulata għal dak il-prodott matul il-perjodu ta’ allokazzjoni in kwistjoni.

Fejn il-kwantità stabbilita tiġi miżjuda matul il-perjodu ta’ l-allokazzjoni, l-applikazzjonijiet sussegwenti ma jistgħux isiru dwar kwantità li teċċedi d-differenza bejn il-kwantità stabbilita qabel iż-żieda u l-kwantità stabbilita wara ż-żieda.

L-Istati Membri għandhom jirrifjutaw l-applikazzjonijiet kollha li ma jikkonformawx mad-dispożizzjonijiet ta’ hawnfuq fil-jum tas-sottomissjoni tagħhom.

▼B

L-Artikolu 4

1. Il-Kummissjoni għandha tivverifika, għal kull jum ta’ wara d-depożitu ta’ l-applikazzjonijiet, jekk il-kwantitajiet totali li saret applikazzjoni għalihom skond l-Artikolu 3 f’kull kategorija ta’ prodott kif imsemmi fl-Artikolu 3(2) jeċċedux il-kwantità msemmija fl-Artikolu 1,

— ►M2 billi jitnaqqsu l-kwantitajiet li għalihom il-liċenzi li jkunu stabbiliti minn qabel għar-rifużjonijiet ikunu nħarġu jew huma fil-proċess li jinħarġu ◄ , imma ma jinkludix il-liċenzi maħruġa għall-għajnuna għall-ikel kif previst fl-Artikolu 10(4) tal-Ftehim dwar l-Agrikoltura konkluż matul l-Uruguay Round tan-negozjati kummerċjali multilaterali,

▼M2 —————

▼B

— biż-żieda ta’ kull kwantita koperta bl-applikazzjonijiet irtirati skond il-paragrafu 4 ta’ dan l-Artikolu,

— biż-żieda ta’ kull kwantità li għaliha tkun ħarġet liċenza iżda li ma tkunx ġiet użata,

— biż-żieda ta’ kull kwantità mhux użata fil-kwadru ta’ tolleranza previst fl-Artikolu 8(5) tar-Regolament (KEE) Nru 3719/88.

Jekk jeċċedu il-Kummissjoni għandha tistabbilixxi perċentwali ta’ tnaqqis jew tiddeċiedi li tirrifjuta l-applikazzjonijiet.

2. Il-liċenzi ta’ esportazzjoni għandhom jinħarġu fil-ħames jum utli wara l-jum li fih tkun ġiet depożitata l-applikazzjoni, sakemm ebda miżuri speċifiċi kif imsemmija fil-paragrafu 1 ma jkunu ttieħdu sadanittant.

3. Il-liċenzi għandhom ikunu validi għal ħames xhur mid- ►M2 data tal-ħruġ tagħhom kif imfisser fl-Artikolu 21(2) tar-Regolament (KEE) Nru 3719/88 ◄ .

4. Meta tnaqqis ta’ perċentwali hu ffissat skond il-paragrafu 1, l-applikazzjonijiet għal-liċenza jistgħu jiġu rtirati fi żmien 10 ijiem utli mid-data tal-pubblikazzjoni tal-perċentwali tat-tnaqqis. Dan l-irtirar għandu ifisser li l-garanzija tkun meħlusa. Il-garanzija għandha wkoll tiġi meħlusa meta l-applikazzjonijiet jiġu rifjutati.

▼M2

Meta liċenza tkun inħarġet qabel tiġi rtirata l-applikazzjoni din għandha tingħata lura biex tkun ikkanċellata lill-aġenzija responsabbli msemmija fl-Artikolu 2 fl-istess ħin bħan-notifika għall-irtirar ta' l-applikazzjoni tal-liċenza.

▼B

5. Il-kwantitajiet esportati fil-limiti tat-tolleranza prevista fl-Artikolu 8(4) tar-Regolament (KEE) Nru 3719/88 ma għandhomx ikunu eliġibbli għall-ħlas ta’ rifużjoni.

▼M2 —————

▼M3

L-Artikolu 6

1. L-Istati Membri għandhom jinnotifikaw lill-Kummissjoni, għal kull kategorija ta’ prodott, b’:

(a) il-kwantitajiet totali li għalihom tkun saret applikazzjoni għall-liċenzi, ħlief għal dawk li jirrelataw ma’ applikazzjonijiet rifjutati taħt l-Artikolu 3(4);

(b) il-kwantitajiet totali li għalihom ikunu ġew irtirati liċenzi taħt l-Artikolu 4(4),

(ċ) il-kwantitajiet totali li għalihom ikunu nħarġu liċenzi iżda li ma ġewx użati,

(d) il-kwantitajiet totali mhux użati fil-limitu tat-tolleranza stipulata fl-Artikolu 8(5) tar-Regolament tal-Kummissjoni (KE) Nru 1291/2000 ( 10 ).

Fejn ma hemmx kwantitajiet li jridu jiġu komunikati, in-notifika għandu jkollha l-kelma “xejn”.

2. In-notifiki għandhom:

(a) jinkludu, fejn xieraq, il-kliem “GATT għajnuna għall-ikel” jekk jirrelataw ma’ ħlas lura mogħti b’konnessjoni ma’ għajnuna għall-ikel kif provvdut fl-Artikolu 10(4) tal-Ftehim dwar l-Agrikoltura konkluż matul ir-Round ta’ l-Urugwaj tan-negozjati kummerċjali plurilaterali.

(b) jintbagħtu lill-Kummissjoni permezz ta’ posta elettronika, bl-użu tal-formula li l-Kummissjoni tat lill-Istati Membri għal dan il-għan.

3.

(a) In-notifiki għandhom isiru mhux aktar tard minn 12.00 (ħin ta’ Brussel) nhar ta’ Tnejn u Ħamis ta’ kull ġimgħa, fil-każ ta’ l-applikazzjonijiet depositati kull jum tax-xogħol mill-jum tan-notifika preċedenti sal-jum ta’ qabel in-notifika in kwistjoni u wkoll fil-każ ta’ l-informazzjoni li l-Istati Membri jkunu rċevew fl-istess perjodu dwar il-kwantitajiet li irtirati u li ma ġewx użati. Meta it-Tnejn jew il-Ħamis jiġu f’festa pubblika għall-Kummissjoni, din ta’ l-aħħar tista’ temporanjament tbiddel il-jum tan-notifika.

(b) Meta l-jum tan-notifika riferita fil-punt (a) jkun festa pubblika nazzjonali, l-Istat Membru konċernat għandu jibgħat in-notifika sal-15.00 l-aktar tard (ħin ta’ Brussel) fil-jum tax-xogħol li jiġi eżatt qabel il-festa nazzjonali.

▼B

L-Artikolu 7

Il-konċessjoni ta’ rifużjoni skond l-Artikolu 14a(2) tar-Regolament (KEE) Nru 426/86 għandha tipprekludi l-konċessjoni ta’ rifużjoni skond l-Artikolu 14a(4) tar-Regolament (KEE) Nru 426/86 u viċe versa.

▼M4

Article 7a

1. Where the differentiation of the refund is the result solely of a refund not having been fixed for Estonia, and notwithstanding Article 16 of Commission Regulation (EC) No 800/1999 ( 11 ), proof that customs import formalities have been completed shall not be required for payment of the refund for products falling within CN codes 2008 and 2009.

2. The fact that a refund has not been fixed for the export of products falling within CN codes 2008 and 2009 to Estonia shall not be taken into account in determining the lowest rate of refund within the meaning of Article 18(2) of Regulation (EC) No 800/1999.

▼B

L-Artikolu 8

Dan ir-Regolament għandu jidħol fis-seħħ fis-26 ta’ Ġunju 1995.

Madankollu, l-Artikolu 6 għandu japplika mid-29 ta’ Ġunju 1995.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

▼M3 —————

▼M6









ANNESS

Ir-referenzi msemmija fl-Artikolu 3(3):

bil-Bulgaru : Възстановяване при износ, валидно за не повече от … (количество, за което е издаден сертификата)

bl-Ispanjol : Restitución válida para … (cantidad por la que se haya expedido el certificado) como máximo

biċ-Ċek : Náhrada platná pro nejvýše … (množství, na které byla licence udělena)

bid-Daniż : Restitutionen omfatter højst … (den mængde, licensen er udstedt for)

bil-Ġermaniż : Erstattung gültig für höchstens … (Menge, für die die Lizenz erteilt wurde)

bl-Estonjan : Toetus kehtib maksimaalselt … (kogus, mille jaoks litsents on välja antud) toote kohta

bil-Grieg : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο

bl-Ingliż : Refund valid for not more than … (quantity for which licence issued)

bil-Franċiż : Restitution valable pour … (quantité pour laquelle le certificat est délivré) au maximum

bit-Taljan : Restituzione valida al massimo per … (quantitativo per il quale è rilasciato il titolo)

bil-Latvjan : Kompensācija attiecas uz ne vairāk kā … (daudzums, par ko izsniegta atļauja)

bil-Litwan : Grąžinamoji išmoka taikoma ne daugiau nei … (kiekis, kuriam išduota licencija)

bl-Ungeriż : A visszatérítés az alábbi maximális mennyiségre érvényes: … (az a mennyiség, amelyre az engedélyt kiállítják)

bil-Malti : Rifużjoni valida għal mhux aktar minn … (kwantità li għaliha ġiet maħruġa l liċenzja)

bl-Olandiż : Restitutie voor ten hoogste … (hoeveelheid waarvoor het certificaat is afgegeven)

bil-Pollakk : Pozwolenie ważne dla nie więcej niż … (ilość, dla której wydano pozwolenie)

bil-Portugiż : Restituição válida para … (quantidade em relação à qual é emitido o certificado), no máximo

bir-Rumen : Restituire valabilă pentru maximum … (cantitatea pentru care a fost emisă licența de export)

bl-Islovakk : Náhrada platná pre maximálne … (množstvo, pre ktoré je povolenie vydané)

bl-Isloven : Nadomestilo, veljavno za največ … (količina, za katero je bilo izdano dovoljenje)o

bil-Finlandiż : Vientituki voimassa enintään … (määrä, jolle todistus on annettu) osalta

bl-Iżvediż : Bidrag som gäller för högst … (kvantitet för vilken licensen skall utfärdas).